hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy zh hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Տավուշի մարզի Վարագավան գյուղի արդեն նախկին բնակիչ, 16-ամյա Էդգարի մայրը, Անահիտ Դարբինյանը, ով պատրաստվում էր 2 տարուց տղային բանակ ճանապարհել, այսօր վշտից ու անարդարության զգացումից տեղը չի գտնում. տղայի մահից հետո արյան ճնշման տատանումներով ուղեկցվող նևրոզի պատճառով չի կարողանում անգամ աշխատել՝ փոքր տղային պահելու համար: 16-ամյա նախազորակոչիկ Էդգար Դարբինյանը այս տարվա մայիսի 30-ին մահացել է Երևանի Սբ. Աստվածամայր հիվանդանոցում այն բանից հետո, երբ նախազորակոչային բժշկական հետազոտության շրջանակում նրան պատվաստել են Պառավաքար գյուղի բուժկետում:
Հաջորդ օրերը ևս աշխաանքային չեն եղել ու բուժկետի բույժքույրն ու բժշկուհին այսպես էլ չեն այցելել ու չեն հետազոտել Էդգարին: Մայիսի 29-ի գիշերը, նկատելով, որ Էդգարի ոտքի ներարկած հատվածն այտուցվել է, գիշերվա ժամը 3-ին Անահիտը որդուն տարել է Բերդի հիվանդանոց: Այնտեղ լսել է բժիշկների խոսակցությունը, թե տղայի անոթների մեջ հեղուկ է հայտնաբերվել: Բերդի հիվանդանոցում էլ Էդգարի մորն ասել են, որ վիճակը վատ է, Էդգարը պետք է շտապ տեղափոխվի Երևան շտապօգնության մեքենայով, բայց դրա համար 150 հազար դրամ գումար է պետք, մինչև չճարի, Երևանից շտապօգնությունը չի գա:
«Ասեցի՝ եթե չէիք վերցենլու, մի քիչ շուտ գայիք, միգուցե իմ երեխուն կարող էիք փրկել, վռազ փողն եք ուզում»,-սրտնեղեց տիկին Անահիտը:
Անահիտը միայնակ է պահել երեխաներին, նախկին ազատամարտիկ ամուսինը, ով առողջությունը կորցրել է դեռ Արցախյան պատերազմի ժամանակ, 5 տարի առաջ մահացել է: Նույնն գիշեր Էդգարին տեղափոխում են Երևանի սբ Աստվածամայր բժշկական կենտրոն ու վիրահատում, սակայն վիճակն արդեն ծայրահեղ ծանր է լինում ու 16-ամյա Էդգարը մայիսի 30-ի առավոտյան մահանում է:
«Ես ուղղակի ուզում եմ՝ ով մեղավոր է, պատժվի: Ճիշտ է, շատ դժվար ա, բայց մի քիչ թեթևացած կզգամ: Հիմա իրանք ազատ աշխատում են, ես էլ սենց տանջվում եմ»,- պատմեց վշտից դառնացած կինը՝ շարունակելով. «Չեն ընդունում, որ մեղավոր են, ասում են՝ երևի հիվանդ ա եղել կամ կարիճն ա կծել, բայց քրգործի թղթերում գրված ա, որ սրսկումից հետո ա առաջացել ինֆեկցիան: Թող ինձ մենակ կնոջ տեղ չդնեն: Ես չեմ ուզում իմ երեխու մահը սենց անպատիժ մնա: Ես ուզում եմ՝ մեղավորը պատժվի»:
Քննչական կոմիտեի Բերդի քննչական բաժնի պետի տեղակալ Արգամ Մայիլյանը Forrights.am-ի հարցին ի պատասխան ասաց, որ Էդգարի դեպքի առթիվ ՔԿ-ում քրգործ է հարուցվել Քրօրի 130 հոդվածի 2-րդ մասով՝ բժշկական օգնություն և սպասարկում իրականացնողների կողմից մասնագիտական պարտականությունները չկատարելը, կամ ոչ պատշաճ կատարելը: Կատարվում է նախաքննություն: Թե ինչն է պատճառը, որ գործով մեղադրյալ չկա, քննիչը չպատասխանեց՝ հորդորելով դիմել լրատվական ծառայություն:
Ըստ նախնական դատաբժշկական փորձաքննության, Էդգար Դարբինյանի մահվան հիմնական պատճառ է հանդիսացել ձախ ազդրի ներարկումից հետո ձախ ստորին վերջույթի ֆյելբոտրոմբոզ ինֆեկցիոն տոքսիկ շոկ հիվանդությունը: Էդգարի մայրն ասաց, որ առաջիկայում բժշկական հանձնաժողովը քննելու է, թե ի վերջո, ով է մեղավորը Էդգարի մահվան մեջ՝ ներարկո՞ւմն է սխալ եղել, թե՞ Էդգարին հակացուցված է եղել պատվաստումը:
Մինչ այդ Պառավաքարի բժիշկն ու բուժքույրը շարունակում են աշխատել բուժկետում: Բուժկետի բժիշկ Ալինա Առաքելյանը մեր հարցին ի պատասխան հրաժարվեց մանրամասները հայտնել, թե ինչպես է եղել Էդգարի մահվան դեպքը՝ հայտարարելով, թե պետք է գնանք Պառավաքար, որ մեր հարցերին պատասխանի: Բուժքույր Ալվարդ Աղաջանյանի հեռախոսահամարին պատասխանող կինն ասաց, թե սխալ ենք զանգում, իսկ հետո հեռախոսն անջատվեց ու անհասանելի դարձավ:
«Բուժքույրը և բժշկուհին ասում են, որ անմեղ են: Բայց ի՞նչ եղավ, էդ երեխեն ստուգվել էր, լրիվ առողջ էր, սրսկումից հետո մահացավ»,-հարց է բարձրացնում Էդգարի վշտահար մայրը հավելելով. «Ես պնդում եմ, որ մեղավորն ինքն է: Ինքը մինչև էսօր աշխատում է: Ոչ մի արարողության տղայիս հետ կապված չեկան, անգամ չցավակցեցին»:
Էդգարի մայրը նաև բողոքեց, որ բուժկետում ընդհանրապես անուշադիր են հիվանդների հանդեպ: Բժշկուհին մատների արանքով է հիվանդներին նայում: Տիկին Անահիտի միակ ցանկությունն այսօր տղայի մահվան մեջ մեղավորին կամ մեղավորներին պատժված տեսնել է: Այդ առթիվ նա նաև նամակով դիմել է վարչապետ Նիկոլ Փաշինյանին իրենց մարզ նրա այցելության ժամանակ:
Մինչ այդ տիկին Անահիտն այսօր նևրոզի ու արյան տաանվող ճնշման պատճառով տղայի մահից հետո չի կարողանում աշխատել: Թոշակով ու նպաստով է ապրում: Ընդ որում, Էդգարի հուղարկավորության պարտքներն է տալիս միակ եկամուտ թոշակից ու նպասից. «Ամսական ինձ մնացող 24 հազար դրամով յոլա եմ գնում, եթե կարելի ա դա յոլա գնալ համարել»:
Նախորդ նյութըՀարգարժան վարչապետ օգնության ձեռք մեկնեք մեր հաշմանդամ ընտանիքին
Հաջորդ նյութըԻնչի՞ կհասցնի ուղիղ ժողովրդավարությունը կլանային հասարակության մեջ
Ադրբեջանը կրկին խախտել է հրադադարի ռեժիմը
Իշխանասարի մոտ զոհված Գևորգ Հայրապետյանը 4 անչափահաս տղաների հայր էր, և սպասում էր հինգերորդին
«Եռաբլուր»-ի միջադեպի պատասխանատվությունը Փաշինյանն է կրելու, եթե պատժվողներ չլինեն
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.